Imtella' Awwissu 16, 2020 - Aġġornata 16 Ta' Awwissu, 2020 10:59am Raġel ta' 24 sena li joqgħod San Pawl il-Baħar dal-lejl safa ferut gravi f'argument fil-Qawra. Il-Pulizija qalet li kienu għall-ħabta ta' nofsillejl meta fl-Għassa tal-Qawra daħal raġel Sirjan b'xi dmija u rrapporta li kien ġie attakkat minn xi persuni barranin fi Triq it-Trunċiera. Għaldaqstant, il-Pulizija tad-Distrett marru fuq il-post fejn minn stħarriġ li sar irriżulta li kien seħħ argument bejn xi persuni li ħarbu minn fuq il-post. Tim mediku ssejjaħ biex jassisti u ambulanza ħadet lir-raġel l-Isptar Mater Dei. L-investigazzjonijiet tal-Pulizija dwar dan il-każ għadhom għaddejjin.